ddrg/super_eurlex huggingface dataset:
Official Journal L 314 , 04/11/1981 P. 0005 - 0005

Spanish special edition: Chapter 02 Volume 8 P. 0286

Portuguese special edition Chapter 02 Volume 8 P. 0286



Ir-Regolament tal-Kummissjoni (KEE) Nru 3149/81 tat-30 ta' Ottubru 1981 dwar il-klassifikazzjoni ta' oġġetti fl-intestatura 38.19 T tat-Tariffa Doganali Komuni IL-KUMMISSJONI TAL-KOMUNITAJIET EWROPEJ Wara li kkunsidrat it-Trattat li jistabbilixxi l-Komunità Ekonomika Ewropea, Wara li kkunsidrat ir-Regolamenti tal-Kunsill (KEE) Nru 97/69 tas-16 ta' Jannar 1969 dwar il-miżuri li għandhom jittieħu għall-applikazzjoni uniformi tat-Tariffa Komuni Doganali [1], kif l-aħħar emendat bl-Att ta' Adeżjoni tal-Greċja, u b'mod partikolari l-Artikolu 3 tiegħu, Billi, sabiex tiġi żgurata l-applikazzjoni uniformi tat-Tariffa Doganali Komuni, għandhom ikunu preskritti disposizzjonijiet il-klassifikazzjoni tat-tariffa ta' prodott li jikkonsisti fi D-glucitol (sorbitol) li jkun fih part waħda minn elf miżjuda 1,2-Benzisothiazol-3-one 1,1-dioxide (saccharin); Billi s-subintestatura 38.19 T tat-Tariffa Doganali Komuni annessa mar-Regolament tal-Kunsill (KEE) Nru 950/68 [2], kif l-aħħar emendat bir-Regolament (KEE) Nru 3002/81 [3], tirreferi għad-D-glucitol (sorbitol) minbarra dak li jaqa' fl-intestatura 29.04 C III; Bill-d-disposizzjonijiet tan-Nota 1 (a) għall-Kapitolu 29 tippreskrivi li l-intestaturi ta' dak il-Kapitolu għandhom jittieħdu li japplikaw biss għal komposti organiċi separati kimikament definiti; billi ż-żieda ta' parti kull elf 1,2-Benzisothiazol-3-one 1,1-dioxide (saccharin) jagħmilha impossibbli li l-prodott in kwsitjoni ikun meqjus iżjed bħala kompost separat; Billi fin-nuqqas ta' intestatura aktar speċifika dan il-prodott għandu jiġi kklassifikat fl-intestatura Nru 38.19 bħala prodott kimiku mhux speċifikat jew inkluż x'imkien ieħor; billi, fl-intestatura Nru 38.19, is-subintestatura 38.19 T għandha tingħażel għall-prodott in kwistjoni; Billi l-miżuri li hemm provvidiment dwarhom huma konformi ma' l-opinjoni tal-Kumitat dwar in-Nomenklatura tat-Tariffa Doganali Komuni, ADOTTAT DAN IR-REGOLAMENT: Artikolu 1 Il-prodott li jikkonsisti f'D-Glucitol (sorbitol) li jkun fih parti kull elf miżjuda 1,2-Benzisothiazol-3-one 1,1-dioxide (saccharin) għandu jaqa' fl-intestatura Nru 38.19 tat-Tariffa Doganali Komuni 38.19 Prodotti kimiċi u preparazzjonijiet ta' l-industriji tal-kimika jew simili (inklużi dawk li jikkonsistu f'taħlitiet ta' prodotti naturali), mhux speċifikati jew inklużi x'imkien ieħor; il-prodotti residwi ta' l-industriji tal-kimika u simili, mhux speċifikati jew inklużi x'imkien ieħor: T. D-Glucitol (sorbitol) minbarra dak li jaqa' taħt l-intestatura 29.04 C III. Artikolu 2 Dan ir-Regolament għandu jidħol fis-seħħ fit-42 jum mill-pubblikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fit-30 ta' Ottubru 1981. Għall-Kummissjoni Karl-Heinz Narjes Membru tal-Kummissjoni [1] ĠU L 14, tal-21.1.1969, pġ. 1. [2] ĠU L 172, tat-22.7.1968, pġ. 1. [3] ĠU L 301, tat-22.10.1981, pġ. 1. --------------------------------------------------
Official Journal L 242 , 25/08/1981 P. 0005 - 0005

Spanish special edition: Chapter 03 Volume 23 P. 0053

Portuguese special edition Chapter 03 Volume 23 P. 0053

Finnish special edition: Chapter 3 Volume 13 P. 0222

Swedish special edition: Chapter 3 Volume 13 P. 0222



Ir-Regolament tal-Kummissjoni (KEE) Nru 2429/81 tal-21 ta' Awissu 1981 li jemenda r-Regolamenti (KEE) Nru 2191/81 u (KEE) Nru 2192/81 dwar l-għoti ta' għajnuna għax-xiri tal-butir IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ekonomika Ewropea, Wara li kkunsidrat ir-Regolament tal-Kunsill (KEE) Nru 804/68 tas-27 ta' Ġunju 1968 dwar l-organizzazzjoni komuni tas-suq tal-ħalib u tal-prodotti tal-ħalib [1], kif l-aħħar emendat bl-Att ta' Adeżjoni tal-Greċja, u partikolarment Artikolu 12(3) tiegħu, Billi l-verifika tat-testi pubblikati tar-Regolamenti tal-Kummissjoni (KEE) Nru 2191/81 [2] u (KEE) Nru 2192/81 [3] turi illi mhumiex identiċi għal kollox mat-testi votati mill-Kumitat ta' Ġestjoni u li l-iżbalji involuti jridu jiġu korretti kif jixraq; Billi l-miżuri previsti f'dan ir-Regolament huma bi qbil ma' l-opinjoni tal-Kumitat ta' Ġestjoni għall-Ħalib u l-Prodotti tal-Ħalib, ADOTTAT DAN IR-REGOLAMENT: Artikolu 1 Ir-Regolament (KEE) Nru 2191/81 huwa b'dan emendat kif ġej: 1. Artikolu 7 huwa b'dan mibdul b'li ġej: "Artikolu 7 L-applikazzjoni tar-Regolament (KEE) Nru 1717/72 hija b'dan sospiża, għajr rigward il-butir mibjugħ fuq is-sottomissjoni taċ-ċertifikati msemmijin f'Artikolu 4 tar-Regolament (KEE) Nru 1717/72, maħruġa qabel id-dħul fis-seħħ ta' dan ir-Regolament." 2. Fil-verżjoni Franċiża, f'Artikolu 3(7)(a), l-espressjoni "au moyen de ce bon;" hija mibdula bl-espressjoni "au moyen de ce bon, ou". Artikolu 2 Ir-Regolament (KEE) Nru 2192/81 huwa b'dan emendat kif ġej: 1. Fil-verżjoni Ingliża: (a) f'Artikolu 1(2)(a), l-espressjoni "purchased in the manufacturing Member State" hija mibdula bl-espressjoni "purchased in the Member State"; (b) fl-ewwel inċiż ta' Artikolu 1(2)(b), l-espressjoni "the packaging of which is marked accordingly, or" hija mibdula bl-espressjoni "the packaging is marked accordingly, pursuant to the rules in the Member State where the beneficiary unit makes the purchase, or". 2. Fil-verżjoni Franċiża, f'Artikolu 3(5)(a), l-espressjoni "au moyen de ce bon;" hija mibdula bl-espressjoni "au moyen de ce bon, ou". 3. Fil-verżjoni Taljana, f'Artikolu 3(5)(a), fl-aħħar, il-kelma "nonché" hija mibdula bil-kelma "o". 4. Fil-verżjoni Olandiża, f'Artikolu 3(5)(a), fl-aħħar, l-espressjoni "van deze bon blijken;" hija mibdula bl-espressjoni "van deze bon blijken, of". Artikolu 3 Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej. Għandu jibda japplika b'effett mill-4 ta' Awissu 1981. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fil-21 ta' Awissu 1981. Għall-Kummissjoni Poul Dalsager Membru tal-Kummissjoni [1] ĠU L 148, tat-28.6.1968, p. 13. [2] ĠU L 213, ta' l-1.8.1981, p. 20. [3] ĠU L 213, ta' l-1.8.1981, p. 24. --------------------------------------------------
Official Journal L 328 , 15/12/1984 P. 0008 - 0008

Finnish special edition: Chapter 2 Volume 4 P. 0046

Spanish special edition: Chapter 02 Volume 13 P. 0004

Swedish special edition: Chapter 2 Volume 4 P. 0046

Portuguese special edition Chapter 02 Volume 13 P. 0004



Ir-Regolament tal-Kummissjoni (KEE) Nru 3516/84 tat-13 ta' Diċembru 1984 dwar il-klassifika ta' oġġetti li jaqgħu taħt is-subintestatura 08.12 Ċ tat-Tariffa Doganali Komuni IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ekonomika Ewropea, Wara li kkunsidrat ir-Regolament tal-Kunsill (KEE) Nru 97/69 tas-16 ta' Jannar 1969 dwar miżuri li għandhom jittieħdu għall-applikazzjoni uniformi tan-nomenklatura tat-Tariffa Doganali Komuni [1], kif l-aħħar emendat bir-Regolament (KEE) Nru 2055/84 [2], u b'mod partikulari Artikolu 3 tiegħu, Billi, biex jiġi żgurat li n-Nomenklatura tat-Tariffa Doganali Komuni tiġi applikata b'mod uniformi, miżuri għandhom jittieħdu dwar il-klassifika tal-prun bla għadam, lest biex jittiekel, li fih kontenut ta' umdità ta' mhux iktar minn 35 % u li miegħu jkun żdied l-aċidu sorbiku; Billi l-intestatura Nru 08.12 tat-Tariffa Doganali Komuni annessa mar-Regolament tal-Kunsill (KEE) Nru 950/68 [3], kif l-aħħar emendat bir-Regolament (KEE) Nru 3400/84 [4], għandu x'jaqsam b’mod speċjali ma’ frottijiet imqaddin minbarra dawk li jaqgħu taħt l-intesturi minn Nru 08.01 san-Nru 08.05 inklussivament; Billi l-podotti in kwistjoni jkollhom il-karatteristiċi ta' oġġetti li jaqgħu taħt l-intestura Nru 08.12 u għalhekk għandhom jiġu kklassifikati taħt din l-intestatura; billi, taħt din ta' l-aħħar, l-intestatura 08.12 Ċ hija l-aktar approprjata; Billi l-miżuri previsti f'dan ir-Regolament huma skond l-opinjoni tal-Kumitat dwar in-Nomenklatura tat-Tariffa Doganali Komuni, ADDOTTAT DAN IR-REGOLAMENT: Artikolu 1 Prun imqadded bla għadam, lest biex jittiekel, li fih kontenut ta' umdità ta' mhux iktar minn 35 % li miegħu jkun żdied l-aċidu sorbiku, għandu jiġi kklassifikat fit-Tariffa Doganali Komuni taħt l-intestatura: 08.12 Frott, imqadded barra minn dak li jaqa’ taħt l-intestaturi Nri 08.01, 08.02, 08.03, 08.04 jew 08.05: Ċ. Prun Artikolu 2 Dan ir-Regoalment għandu jidħol fi-seħħ fil-21 jum li jiġi wara l-publikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fit-13 ta' Diċembru 1984. F'isem il-Kummissjoni Karl-Heinz Narjes Membru tal-Kummissjoni [1] ĠU L 14, tal-21.1.1969, p. 1. [2] ĠU L 191, tad-19.7.1984, p. 1. [3] ĠU L 172, tat-22.7.1968, p. 1. [4] ĠU L 320, ta' l-10.12.1984, p. 1. --------------------------------------------------
Official Journal L 335 , 22/12/1984 P. 0004 - 0004

Finnish special edition: Chapter 7 Volume 3 P. 0103

Spanish special edition: Chapter 07 Volume 3 P. 0224

Swedish special edition: Chapter 7 Volume 3 P. 0103

Portuguese special edition Chapter 07 Volume 3 P. 0224



Ir-Regolament tal-Kunsill (KEE) Nru 3626/84 tad-19 ta' Diċembru 1984 li jemenda r-Regolament Nru 11 dwar it-tneħħija tad-diskriminazzjoni fir-rati u l-kondizzjonijiet tat-trasport, sabiex jiġi implimentat l-Artikolu 79(3) tat-Trattat li jistabbilixxi l-Komunità Ekonomika Ewropea IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 75, Wara li kkunsidra il-proposta tal-Kummissjoni, Wara li kkunsidra l-opinjoni tal-Parlament Ewropew [1], Wara li kkunsidra l-opinjoni tal-Kumitat Ekonomiku u Soċjali [2], Billi, id-Direttiva tal-Kunsill 84/647/KEE [3] tagħmel provvedimenti dwar trasportaturi għall-kiri jew b'kumpens u trasportaturi għal rashom sabiex jużaw vetturi mikrijin; Billi d-definizzjoni ta' trasport ta' merkanzija bit-triq għal rashom li tinsab fl-Artikolu 9 tar-Regolament Nru 11 [4] teskludi l-użu ta' vetturi mikrijin; billi huwa għalhekk meħtieġ li jiġi emendat l-imsemmi Regolament, ADOTTA DAN IR-REGOLAMENT: L-Artikolu 1 "- il-merkanzija trid tiġi trasportata b'vetturi li huma jew ta' l-impriża, jew inkella miksuba fuq kondizzjonijiet diferiti jew mikrija mill-impriża, sakemm fil-każ ta' l-aħħar dawn jissodisfaw l-Artikolu 2 tad-Direttiva 84/647/KEE [5]." L-Artikolu 2 Dan ir-Regolament għandu jidħol fis-seħħ fl-1 ta' Lulju 1986. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fid-19 ta' Diċembru 1984. Għall-Kunsill Il-President J. Bruton [1] ĠU C 10, tas-16.1.1984, p. 91. [2] ĠU C 35, tad-9.2.1984, p. 19. [3] ĠU L 335, tat-22.12.1984, p. 72. [4] ĠU C 52, tas-16.8.1960, p. 1121/60. [5] ĠU L 335, tat-22.12.1984, p. 72. --------------------------------------------------
Official Journal L 204 , 02/08/1985 P. 0033 - 0033

Spanish special edition: Chapter 03 Volume 36 P. 0205

Portuguese special edition Chapter 03 Volume 36 P. 0205

Finnish special edition: Chapter 3 Volume 19 P. 0054

Swedish special edition: Chapter 3 Volume 19 P. 0054



Ir-Regolament Tal-Kummissjoni (KEE) Nru 2210/85 tal-31 ta’ Lulju 1985 li jemenda għas-26 darba r-Regolament (KEE) Nru No 2730/81 li jistabbilixxi lista ta’ aġenziji f’pajjiżi importaturi li mhumiex membri intitolati li joħorġu sejħiet għal xogħol bl-appalt fis-setturi tal-ħalib u prodotti tal-ħalib IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ekonomika Ewropea, Wara li kkunsidrat ir-Regolament tal-Kunsill (KEE) Nru 804/68 tas-27 ta’ Ġunju 1968 fuq l-organizzazzjoni komuni tas-suq tal-ħalib u prodotti tal-ħalib [1], kif emendat l-aħħar bir-Regolament (KEE) Nru 1298/85 [2], u b’mod partikolari Artikoli 13(3) u 17 (4) tiegħu, Billi r-Regolament tal-Kummissjoni (KEE) Nru No 2730/81 [3], kif emendat bir-Regolament (KEE) Nru 1987/85 [4], stabbilixxa lista ta’ aġenziji f’pajjiżi importaturi li mhumiex membri intitolati li joħorġu talbiet għall-appalt fis-settur tal-ħalib u prodotti tal-ħalib; Billi, fid-dawl ta’ l-informazzjoni l-aktar reċenti disponibbli għall-Kummissjoni fuq il-prattiċi tas-suq segwiti mill-pajjiżi importaturi konċernati u n-natura uffiċċjali ta’ l-aġenziji fil-kwistjoni, dan ir-Regolament għandu jiġi emendat; Billi l-miżuri li hemm provduti f’dan ir-Regolament huma konformi ma’ l-opinjoni tal-Kumitat ta’ Ġestjoni għall-Ħalib u Prodotti tal-Ħalib, ADOTTAT DAN IR-REGOLAMENT: Artikolu 1 Fl-Anness tar-Regolament (KEE) Nru 2730/81, il-lista ta’ organizzazzjonijiet li jistgħu joħorġu għandha tkun kompletata biż-żieda ta’ l-organizzazzjonijiet li ġejjin, id-dħul isir f’ordni alfabetika tal-pajjiż importatur: 1.2 Pajjiż importatur | Organizzazzjoni li toħroġ is- sejħa | Bangladesh | Koperattiva Union Limited tal-Produtturi tal-Ħalib ta’ Bangladesh Mirpur Sezzjoni 17 Dhaka 16 Bangladesh. | Artikolu 2 Dan ir-Regolament għandu jidħol fis-seħħ fit-tielet jum wara l-publikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fil-31 ta’ Lulju 1985. Għall-Kummissjoni Frans Andriessen Vici-President [1] ĠU L 148, tat-28.6.1968, p. 13. [2] ĠU L 169, tad-29.6.1985, p. 19. [3] ĠU L 272, tas-26.9.1981, p. 25. [4] ĠU L 186, tad-19.7.1985, p. 20. --------------------------------------------------
Official Journal L 107 , 24/04/1986 P. 0001 - 0001

Finnish special edition: Chapter 3 Volume 20 P. 0200

Swedish special edition: Chapter 3 Volume 20 P. 0200



Ir-Regolament tal-Kunsill (KEE) Nru 1174/86 tal-21 ta’ April 1986 li jemenda r-Regolament (KEE) Nru 706/73 dwar l-arranġamenti tal-Komunità applikabbli għaċ-Channel Islands u l-Isle of Man għan-negozju fi prodotti agrikoli IL-KUNSILL TAL-KOMUNITAJIET EWROPEJ Wara li kkunsidra t-Trattat li jistabbilixxi l-Komunità Ekonomika Ewropea, Wara li kkunsidra t-Trattat ta’ Adeżjoni tal-1972, u partikolarment it-tielet subparagrafu tal-Artikolu 1(2) tal-Protokoll Nru 3 tiegħu, Wara li kkunsidra l-proposta tal-Kummissjoni, Billi ċerti dispożizzjonijiet veterinarji dwar l-Irlanda ta’ Fuq u li jirrigwardaw l-marda tal-ilsien u d-dwiefer u negozju f’annimali ħajjin, laħam frisk u prodotti b’bażi tal-laħam ġie liberalizzat; Billi r-Regolament (KEE) Nru. 706/73 (1) ġabar liċ-Channel Islands u l-Isle of Man mall-Irlanda ta’ Fuq għall-iskopijiet tas-settur veterinarju; Billi, biex jitnaqqas ir-riskju ta’ mard, huwa neċessarju li dawn il-gzejjer jitħallew iżommu r-regoli veterinarji tagħhom dwar il-marda tal-ilsien u d-dwiefer li kienu fis-seħħ s’issa, ADOTTA DAN IR-REGOLAMENT; Artikolu 1 L-Artikolu 3 tar-Regolament (KEE) Nru 706/73 [1] qiegħed hawn jiġi mibdul bis-segwenti: "L-Artikolu 3 Mill-I ta’ Settembru 1973, id-dispożizzjonijiet tal-Komunità f’dawn l-oqsma: - leġislazzjoni veterinarja, - leġislazzjoni rigward is-saħħa tal-annimali, - leġislazzjoni rigward is-saħħa tal-pjanti, - il-marketing taż-zrieragħ u pjanti ċkejknin, - leġislazzjoni dwar l-ikel, - leġislazzjoni dwar l-għalf għall-annimali, - standards ta’ marketing u kwalità, għandhom japplikaw bl-istess kundizzjonijiet bħal fir-Renju Unit dwar prodotti li jirriferi għalihom l-Artikolu 1 importati fil-gżejjer jew esportati mill-gżejjer għall-Komunità. Madankollu, iċ-Channel Islands u l-Isle of Man jistgħu jżommu, għal dak li jirrigwarda negozju ta’ annimali ħajjin, laħam frisk u prodotti b’bażi ta’ laħam, id-dispożizzjonijiet speċifiċi dwar il-marda tal-ilsien u d-dwiefer li japplikaw għall-importazzjonijiet. Liema dispożizzjonijiet ma għandhomx ikunu iktar restrittivi minn dawk fis-seħħ fit-30 ta’ Settembru 1985" Artikolu 2 Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Kommunitajiet Ewropej. Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha. Magħmul fil-Lussemburgu, fil-21 ta’ April 1986. Għall-Kunsill Il-President G. Braks [1] ĠU L 68, tal-15.3.1973, p.1. --------------------------------------------------
Official Journal L 157 , 12/06/1986 P. 0001 - 0001

Finnish special edition: Chapter 2 Volume 4 P. 0120

Swedish special edition: Chapter 2 Volume 4 P. 0120



Ir-Regolament tal-Kunsill (KEE) Nru 1797/86 tad-9 ta' Ġunju 1986 li jabolixxi ċerti piżijiet postali għall-preżentazzjoni tad-dwana IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 235 tiegħu, Wara li kkunsidra l-proposta mill-Kummissjoni [1], Wara li kkunsidra l-opinjoni tal-Parlament Ewropew [2], Wara li kkunsidra l-opinjoni tal-Kumitat Ekonomiku u Soċjali [3], Billi d-Deċiżjoni 79/8/KEE tar-rappreżentanti tal-Gvernijiet ta' l-Istati Membri tal-Komunità Ekonomika Ewropea, huma u jiltaqgħu ġewwa l-Kunsill, tat-18 ta' Diċembru 1978 dwar l-abolizzjoni ta' ċerti piżijiet postali għall-preżentazzjoni tad-dwana [4] rigward il-kunsinni tal-merkanzija mibgħuta minn Stat Membru u li jibbenefikaw fl-importazzjoni minn taxxi fuq id-dħul u l-ħruġ u minn dazji tas-sisa; Billi l-awtoritajiet ta' wħud mill-Istati Membri b'konsegwenza ta' dan jissoktaw jimponu dawn il-piżijiet rigward konsinni oħra ta' merkanzija Komunitarja mibgħuta minn Stat Membru ieħor; Billi huwa mixtieq illi s-suq intern Komunitarju jissaħħaħ billi jitnaqqsu u, meta possibbli, jitneħħew il-formalitajiet u l-piżijiet li japplikaw għall-kummerċ fil-merkanzija Komunitarja bejn l-Istati Membri; billi l-abolizzjoni finali tal-piżijiet postali għall-preżentazzjoni tad-dwana fil-kummerċ fil-Komunità tagħmel kontribuzzjoni maġġuri għall-kisba ta' dan il-għan billi jkollha effett viżibbli u immedjat fuq dan il-kummerċ għall-benefiċċju taċ-ċittadini ta' l-Ewropa; Billi t-Trattat ma pprovdiex il-poteri meħtieġa għal dan il-għan, għajr dawk fl-Artikolu 235, ADOTTA DAN IR-REGOLAMENT: L-Artikolu 1 Il-piżijiet postali ma għandhomx jiġu imposti iktar għall-preżentazzjoni tad-dwana rigward il-kunsinni tal-merkanzija mibgħuta minn Stat Membru li jwettaq il-kondizzjonijiet stabbiliti fl-Artikoli 9 u 10 tat-Trattat, L-Artikolu 2 B'deroga mill-Artikolu 1, id-dispożizzjonijiet fis-seħħ fi Spanja u fil-Portugall rigward il-piżijiet postali għall-preżentazzjoni tad-dwana fil-kummrċ ma' pajjiżi terzi jistgħu japplikaw bl-istess kondizzjonijiet għall-kummerċ kondotti ġewwa l-Komunità għal sakem idumu jiġu imposti d-dazji tad-dwana b'konnessjoni ma' dan il-kummerċ. L-Artikolu 3 Dan ir-Regolament għandu jidħol fis-seħħ fl-1 ta' Jannar 1988. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fil-Lussemburgu, fid-9 ta' Ġunju 1986. Għall-Kunsill Il-President G. M. V. van Aardenne [1] ĠU C 202, ta' l-10.8.1985, p. 8. [2] ĠU C 352, tal-31.12.1985, p. 289. [3] ĠU C 344, tal-31.12.1985, p. 6. [4] ĠU L 6, tal-10.1.1979, p. 26. --------------------------------------------------
Official Journal L 077 , 19/03/1987 P. 0034 - 0035

Finnish special edition: Chapter 3 Volume 22 P. 0241

Swedish special edition: Chapter 3 Volume 22 P. 0241



Ir-Regolament tal-Kummissjoni (KEE) Nru 768/87 tat-18 ta’Marzu 1987 li jemenda r-Regolament (KEE) Nru No 2730/81 li jistabilixxi lista ta’ aġenziji f’pajjiżi importaturi mhux membri ntitolati biex joħorġu sejhiet għal offerti fis-settur tal-ħalib u l-prodotti tal-ħalib IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jwaqqaf il-Komunità Ekonomika Ewropea, Wara li kkunsidrat ir-Regolament tal-Kunsill (KEE) Nru 804/68 tas-27 ta’ Ġunju 1968 dwar l-organizzazzjoni komuni tas-suq tal-ħalib u l-prodotti tal-ħalib [1], kif l-aħħar emendat bir-Regolament (KEE) Nru 231/87 [2], u b’mod partikolari l-Artikoli 13(3) u 17 (4) tiegħu, Billi r-Regolament tal-Kummissjoni (KEE) Nru 2730/81 [3], kif l-aħħar emendat bir-Regolament (KEE) Nru 3393/86 [4], waqqaf lista ta’ aġenziji f’pajjiżi importaturi li m’humiex membri intitolati biex joħorġu sejħiet għal offerti fis-settur tal-ħalib u tal-prodotti tal-ħalib; Billi fid-dawl tat-tagħrif l-aktar reċenti disponibbli għall-Kummissjoni dwar il-prattiċi kummerċjali segwiti mill-pajjiżi importaturi konċernati u n-natura uffiċjali ta’ l-aġenziji in kwistjoni dan ir-Regolament għandu jiġi emendat; Billi l-miżuri previsti minn dan ir-Regolament huma skond l-opinjoni tal-Kumitat tal-Ġestjoni tal-Ħalib u l-Prodotti tal-Ħalib, ADDOTTAT DAN IR-REGOLAMENT: Artikolu 1 Fl-Anness li jinsab mar-Regolament (KEE) Nru 2730/81, il-lista ta’ organizzazzjonijiet li joħorġu għandha tiġi modifikata fir-rigward ta’ l-Angola, il-Kuwajt u l-Venezuela kif ġej: Pajjiż importatur | Organizzazzjoni li toħroġ | Angola | Importang UEE Central Angolana de Importação 22/24 Largo Infante D. Henrique PO Box 1003 Luanda Ematec UEE Empresa de Abatecimiento Técnico de Material Largo Rainha Ginga, 3 Caixa Postal 2952 Luanda | Kuwajt | Ministry of Health KD 5 Central Traders PO Box 1070 Safat Ministry of Education KD 5 Department of Supplies Store General Administration Building Khalidiya The Kuwait Danish Dairy Co. Ltd. | Venezuela | Instituto Nacional de Nutrición Operativa Avenida Barait esq. El Carmen Edificio Sede Central Caracas Comandancia General de la Marina Base aérea la Carlota, Hangar la Marina Caracas INDULAC Colinas de California | Artikolu 2 Dan ir-Regolament għandu jidħol fis-seħħ fit-tielet jum li jiġi wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament jorbot fl-intier tiegħu u japplika direttament fl-Istati Membri kollha. Magħmul fi Brussel, fit-18 ta’ Marzu 1987. Għall-Kummissjoni Frans Andriessen Viċi-President [1] ĠU L 148, tat-28.6.1968, p. 13. [2] ĠU L 25, tat-28.1.1987, p. 3. [3] ĠU L 272, tas-26.9.1981, p. 25. [4] ĠU L 311, tas-6.11.1986, p. 16. --------------------------------------------------